Estació del Nord (Valencia)

Valencia - Estació del Nord ou Valencia - Terme, é a principal estación de ferrocarril da cidade de Valencia e un dos monumentos máis emblemáticos da súa arquitectura civil.

 Localización 
A estación sitúase na rúa de Xàtiva, a carón da estación de metro de Xàtiva, e moi próxima ás de Bailén, Plaça d'Espanya e Alacant (está última aínda en construción).

Está previsto que o tránsito ferroviario que agora acolla se traslade á nova estación de València-Parc Central, medio quilómetro ao sur da actual, cando o TAV (Tren d'Alta Velocitat) chegue á capital valenciana en ancho internacional (1435 mm), e barállase a posibilidade que o edificio actual se converta nun espazo de lecer, cultural ou museístico.
centro|500px|miniatura|Fachada da Estació del Nord

 Historia 
Foi construída entre 1906 e 1917 aproveitando as transformacións urbanísticas da cidade a finais do século XIX para instalarse nun enorme terreo que quedara libre, xunto á praza de Touros e só a 250 m da Casa do Concello de Valencia.

O edificio, deseñado polo arquitecto Demetri Ribes, relaciónase co estilo modernista vienés denominado Sezession, e especialmente con Otto Wagner, caracterizado polas liñas rectas en contraposición ás formas sinuosas máis propias da Art Nouveau, o modernismo predominante en Francia, Bélxica, Cataluña e o resto de Valencia. Á influencia vienesa engádense, por un lado reminiscencias do gótico perpendicular inglés xunto con algunhas trazas do que máis tarde sería o racionalismo.

 Arquitectura 

O edificio é de planta rectangular e conta con dúas zonas claramente diferenciadas: o gran hangar, de planta igualmente rectangular e pechado con estrutura de arcos articulados de aceiro laminado, e o edificio de viaxeiros propiamente dito o vestíbulo, de planta en U e piares independentes da estrutura do hangar. Na súa construción empregáronse novos materiais introducidos a finais do XIX, como a estrutura metálica en forma de marquesiña. Outra traza típica desta estación modernista é a integración de tódalas artes nunha mesma edificación: enxeñería, escultura, pintura e artes decorativas.

A fachada principal está ritmicamente desenvolvida segundo módulos dun gran esquematismo formal. De predominio horizontal, presenta tres corpos de edificación resaltados en forma de torreóns, situados nos extremos e no centro, que avanzan respecto á liña xeral da fachada e que lembran á torre da Llotja de la Seda, de escasa alzada. Os ritmos verticais nas entrepilastras dos torreóns que non chegan a desequilibrar a horizontalidade xeral. O remate do edificio queda definido por estas entrepilastras e por pináculos terminais de perfil aparentemente ameado.

miniatura|250px|Detalle da fachada da Estació del Nordminiatura|250 px|Vestíbulo da estación

En oposición á sobriedade estrutural superponse á fachada unha profusa decoración de elementos cerámicos e temas inspirados na agricultura valenciana, coma motivos vexetais, laranxas e flores de laranxeira, e inclúe as catro barras vermellas sobre fondo de ouro do escudo heráldico da cidade. Este evidencia un trazo significativo da tensión modernista entre a modernidade e a tradición, entre o local e o cosmopolita. A estes elementos de claro valor simbólico se engade a repetición de elementos emblemáticos alusivos á Compañía dos Camiños de Ferro do Norte de España, como a estrela de cinco puntas e a aguia, símbolo da velocidade, que remata o corpo central do edificio. A decoración se completa no bloque central por dous mosaicos simetricamente colocados. Os mosaicos son obra do valenciano residente en Barcelona, Lluís Brú i SalellesLluís Permanyer. La Vanguardia 19-04-1987. Entrevista a Lluís Bru i Borrell neto de Lluís Bru i Salelles.  e vanse realizar entre 1913 e 1918Lluís Brú, fragment d'un creador. Aj. d'Esplugues. ISBN 84-609-5719-5. Pàg. 92.

No interior do vestíbulo a planta baixa está exclusivamente destinada ao público, mentres que a entreplanta e primeiro andar destínanse a oficinas. Destaca a ornamentación da planta baixa, con cerámicas vidradas, trencadís e un mosaico de Josep Mongrell, pechado por restauración dende hai máis de dúas décadas. A combinación de madeira, vidro e mármore fusionan calidez, transparencia e brillo. Ten unha infinidade de elementos decorativos de cerámica, madeira, metal, vidro e outros materiais. Os zócolos de cada porta ou ventá interior do vestíbulo están feitos de madeira e nos máis altos pódese ler o lema "boa viaxe" en distintos idiomas, entro os cales non está nin o valenciano nin o francés. As súas grandes xanelas presentan unha rosetón na súa parte superior.

miniatura|150 px|centro|Detalle do Vestíbulominiatura|152 px|centro|Columna de cerámica escultórica e trencadísminiatura|135 px|centro|Reloxo do salón principal da Estació del Nord
miniatura|137 px|centro|Kalon Taxidion (boa viaxe) en gregominiatura|190 px|centro|Detalle floral do Vestíbulominiatura|165 px|centro|Detalle do teito do Vestíbulo

A cuberta principal do hangar ou nave central, que cobre as vías, ten forma de arco e guías que representen as vías do tren. Así mesmo, ten unha grande apertura lonxitudinal para tal que escaparan os fumes das máquinas cando estas funcionaban a vapor.

miniatura|250 px|centro|Fachada e teito da Estació del Nordminiatura|258 px|centro|Oficina de atención ao públicominiatura|250 px|centro|Detalle da oficina de atención ao público

 Servizos de transporte que atende a Estació del Nord 
  20px Proximidades Valencia de Renfe Procedencia/Destino  <  Liña  >  Procedencia/Destino terminal  20px|Liña 1 Proximidades Valencia  Alfafar-Benetússer  Gandía /Platja i Grau de Gandia  20px|Liña 2 Proximidades Valencia  Moixent  20px|Liña 5 Proximidades Valencia  València - Font de Sant Lluís  Caudiel  20px|Liña 6 Proximidades Valencia  Castelló de la Plana

 Media Distancia de Renfe Procedencia/Destino  <  Liña  >  Procedencia/Destino terminal  15px|Liña 1 Rexional País Valenciano  Xàtiva  AlacantMurcia / Cartaxena  15px|Liña 3 Rexional País Valenciano  Xàtiva  AlbaceteCidade Real  15px|Liña 4 Rexional País Valenciano  Xàtiva  Alcoi  15px|Liña 5 Rexional País Valenciano  Aldaia  CuencMadrid Atocha  15px|Liña 6 Rexional País Valenciano  València-Cabanyal  ZaragozaHuesca  15px|Liña 7 Rexional País Valenciano  València-Cabanyal  TortosaBarcelona

 Longa Distancia Tren  < Procedencia/Destino  Procedencia/Destino >  Obervacións Alaris  Alacant  Barcelona  Un tren diario en cada sentido  Euromed  Alacant  Barcelona  Arco  Sevilla  Barcelona  Badaxoz  Barcelona  Málaga  Barcelona  Almería  Barcelona  Granada  Barcelona Talgo  Cartagena  Montpellier  Talgo Mare Nostrum Talgo  Lorca  Barcelona Murcia del Carmen  Barcelona  Trenhotel  Málaga  Barcelona  Trenhotel Gibralfaro Granada  Barcelona  Trenhotel Gibralfaro

 Notas 

 Véxase tamén 
 Ligazóns externas 
 Ficha en miestacion.es 
 Información sobre a estación en adif.es 
 Información sobre horarios, plano e tarifas de Proximidades Valencia 
 Páxina Oficial de Renfe Operadora 

Categoría:Arquitectura en Valencia
Categoría:Monumentos de Valencia
Categoría:Transporte en Valencia
Valencia-Nord